Lav et referat af nedenstående tekst:

Tekst:
Når næste års Hjørring Revy løber af stablen, bliver det scenen på Vendsyssel Teater i Hjørring, skuespillerne indtager. På et pressemøde offentliggjorde Hjørring Revyens direktør Henrik "Baloo" Andersen tirsdag, at revyen forlader de vante rammer i Vendelbohus for at rykke ind i det nye teater. - Det gør, at vi helt sikkert kan lave en nyskabende revy. Vi har altid gerne ville være en af de mest moderne revyer i Danmark, og nu vi det mest moderne teaterbyggeri, der er bygget i provinsen i de seneste 100 år, og det giver os en masse muligheder, siger revydirektør Henrik "Baloo" Andersen. Vendsyssel Teater ser frem til at få Hjørring Revyen ind i huset. Det giver blandt andet mulighed for at skabe masser af aktivitet i teatret i løbet af sommermånederne, som ellers kan være stille. - Vi får lov til at lege med nogle superprofessionelle folk, der gerne vil lave teater med kant, ligesom vi vil, så vi har store forventninger til samarbejdet, siger Lars Sennels, som er direktør for Vendsyssel Teater. Hjørring Kommunes borgmester Arne Boelt er glad for forbrødringen mellem Hjørring Revyen og Vendsyssel Teater. Han mener, at de to stærke aktørers samarbejde er godt for byen. - De to brands kan styrke hinanden og spille hinanden gode, så jeg tror, at når man lægger en og en sammen, så kan det godt give tre. Det bliver ikke en konkurrence mellem dem, men et samarbejde, og det er vi meget glade for i Hjørring Kommune, siger Arne Boelt (Socialdemokratiet), borgmester i Hjørring Kommune. Der er premiere på årets Hjørring Revy på lørdag, og 2017-udgaven af revyen bliver altså den sidste på Hjørring Teater i Vendelbohus, hvor revyen har holdt til siden 1973.

Referat:
Årets Hjørring Revy bliver den sidste på Hjørring Teater i Vendelbohus. Næste år indtager revyen scenen på det nye Vendsyssel Teater.